Fredrik Ljungberg

Karlas Fredrikas Jungbergas (g. 1977 m. balandžio 16 d.) – buvęs futbolininkas, žaidęs saugo pozicijoje, kitados atstovavęs Švedijos rinktinei; madų modelis. Baigęs profesionalaus futbolininko karjerą ėmėsi trenerio veiklos.

Karjera

Žaidėjo karjera 
1994–1998 m. rungtyniavo Halmstads BK. 

Vėliau persikėlė į Angliją, kur žaidė (1998–2007) Arsenal FC. 

2007–2008 m. sezoną praleido West Ham United FC.

2008 m. spalio 28 d. pasirašė sutartį su Seattle „Sounders“ klubu. 

2010 m. liepos 30 d. buvo iškeistas Chicago „Fire“ klubui.

2010 m. gruodžio 30 d. pasirašė sutartį iki sezono pabaigos su Celtic klubu.

Karjeros pabaigoje buvo išvykęs į Japoniją, kur atstovavo Shimizu S-Pulse.

2014 m. sužaidė ketverias rungtynes Mumbai City FC ir paskelbė apie profesionalo karjeros pabaigą.

Trenerio karjera 
2016 m. ėmėsi trenerio veiklos. Dirbo su Arsenal FC U-15 ekipa. Vėliau persikėlė į Vokietiją, kur darbavosi Wolfsburgo klube.

Grįžo į Angliją ir tęsė karjerą Arsenal FC.

Pasiekimai 

Su Halmstadu

 1995 m. Švedijos taurė
 1997 m. Švedijos lyga

Su Arsenalu

 1999 m. Community Shield (Futbolo Asociacijos Bendruomenės skydas)
 2001–2002 sez. FA Premier lyga
 2003–2004 sez. FA Premier lyga
 2002, 2003, 2005 m. FA taurė

Rinktinė 
Nacionalinėje komandoje žaidė nuo 1998 m. sausio 24 d.

Su rinktine žaidė 2006 m. pasaulio čempionate, kur antrųjų rungtynių pabaigoje įmušė lemiamą įvartį į Paragvajaus vartus ir buvo išrinktas geriausiu rungtynių žaidėju. 

2008 m. birželio 28 d. F. Ljungbergas paskelbė apie karjeros nacionalinėje rinktinėje pabaigą.

Dalyvavimas čempionatuose 

|}

Išnašos

Nuorodos 
 SOCCERWAY
 Transfermarkt (Žaidėjas)
 Transfermarkt (Treneris)
 worldfootball.net
 soccerbase.com
 eu-football.info
 national-football-teams
 Fredrik Ljungberg gerbėjų tinklalapis 

Švedijos futbolininkai